CELEX: 22016D1820
Language: ro
Date: 2016-09-30 00:00:00
Title: Decizia nr. 4/2016 a Comitetului ambasadorilor ACP-UE din 30 septembrie 2016 de numire a unui membru în cadrul Comitetului executiv al Centrului tehnic pentru cooperare agricolă și rurală (CTA) [2016/1820]

14.10.2016   
            
            
               RO
            
            
               Jurnalul Oficial al Uniunii Europene
            
            
               L 278/50
            
         DECIZIA NR. 4/2016 A COMITETULUI AMBASADORILOR ACP-UE
   din 30 septembrie 2016
   de numire a unui membru în cadrul Comitetului executiv al Centrului tehnic pentru cooperare agricolă și rurală (CTA) [2016/1820]
   COMITETUL AMBASADORILOR ACP-UE,
   având în vedere Acordul de parteneriat între membrii grupului statelor din Africa, zona Caraibelor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (1), astfel cum a fost modificat pentru prima oară la Luxemburg la 25 iunie 2005 (2) și pentru a doua oară la Ouagadougou la 22 iunie 2010 (3), în special articolul 3 alineatul (5) din anexa III la acesta,
   având în vedere Decizia nr. 5/2013 a Comitetului ambasadorilor ACP-UE din 7 noiembrie 2013 privind statutul Centrului tehnic pentru cooperare agricolă și rurală (CTA) (4), în special articolul 5 alineatul (4) din anexa la aceasta;
   întrucât:
   
               (1)
            
            
               Articolul 5 alineatul (4) din statutul CTA prevede că membrii Comitetului executiv al Centrului tehnic pentru cooperare agricolă și rurală (CTA) sunt numiți de Comitetul ambasadorilor ACP-UE în conformitate cu procedurile prevăzute de acesta, pentru o perioadă de până la cinci ani, la jumătatea căreia se efectuează o revizuire.
            
         
               (2)
            
            
               În conformitate cu Decizia nr. 1/2015 a Comitetului ambasadorilor ACP-UE din 12 octombrie 2015 de numire a unui membru în cadrul Comitetului executiv al Centrului tehnic pentru cooperare agricolă și rurală (CTA) (5), mandatul unui membru al Comitetului executiv va expira la 6 noiembrie 2016.
            
         
               (3)
            
            
               În conformitate cu articolul 95 alineatul (1) din decizie, Acordul de parteneriat ACP-UE urmează să expire la 29 februarie 2020. Prin urmare, este necesară numirea unui nou membru în cadrul Comitetului executiv pentru perioada rămasă până la expirarea Acordului,
            
         ADOPTĂ PREZENTA DECIZIE:
   Articolul 1
   Se numește, în calitate de membru al Comitetului executiv al CTA, următoarea persoană:
   
               —
            
            
               doamna Frederike PRAASTERINK.
            
         Articolul 2
   Fără a aduce atingere deciziilor ulterioare pe care Comitetul ambasadorilor ACP-UE ar urma să le adopte în virtutea prerogativelor sale, Comitetul executiv al CTA are următoarea componență:
   
               —
            
            
               doamna Frederike PRAASTERINK,
            
         al cărei mandat expiră la 29 februarie 2020, precum și
   
               —
            
            
               prof. Baba Y. ABUBAKAR;
            
         
               —
            
            
               prof. Augusto Manuel CORREIA;
            
         
               —
            
            
               doamna Helena JOHANSSON;
            
         
               —
            
            
               dr. Faustin R. KAMUZORA; și
            
         
               —
            
            
               prof. Clement K. SANKAT,
            
         al căror mandat expiră la 6 noiembrie 2018.
   Articolul 3
   Prezenta decizie intră în vigoare la data adoptării.
   
      Adoptată la Bruxelles, 30 septembrie 2016.
      
         
            Pentru Comitetul ambasadorilor ACP-UE
         
         
            Președintele
         
         L.M. ISHMAEL
      
   
   
      (1)  JO L 317, 15.12.2000, p. 3.
   
      (2)  Acord de modificare a Acordului de parteneriat dintre membrii grupului statelor din Africa, zona Caraibelor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000 (JO L 209, 11.8.2005, p. 27).
   
      (3)  Acord de modificare pentru a doua oară a Acordului de parteneriat între membrii grupului statelor din Africa, zona Caraibelor și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou la 23 iunie 2000, astfel cum a fost modificat pentru prima dată la Luxemburg la 25 iunie 2005 (JO L 287, 4.11.2010, p. 3).
   
      (4)  JO L 309, 19.11.2013, p. 50.
   
      (5)  JO L 278, 23.10.2015, p. 26.